लगातार घट रहा कोयला उत्पादन और डिस्पैच चिंता का विषय: खनन आयुक्त
कोयलाके घट रहे उत्पादन और डिस्पैच राज्य के लिए चिंता का विषय है, इसका सीधा असर राज्य के राजस्व पर हो रहा है। अगर कोयला कंपनियों को कोई समस्या है, तो वह खुलकर हमें बताए, ये कहना है खनन आयुक्त अ्बु बकर सिद्दीकी का। कोयला क्षेत्र में घट रहे राजस्व पर मुख्यमंत्री से अधिकारी तक चिंतित है। इस समस्या से निपटने के लिए शनिवार को परिसदन में खनन आयुक्त कोल कंपनियों और इससे जुड़े सभी अधिकारियों के साथ बैठक की। उन्होंने बीसीसीएल और ईसीएल के अधिकारियों से कोयले के उत्पादन और डिस्पैच में रही समस्या को जानने का प्रयास किया। खनन आयुक्त ने कोल कंपनियों को आश्वस्त किया कि उनके साथ राज्य सरकार हमेशा खड़ा है आप समस्या बताए हम समाधान करेंगे। बैठक में डीसी, अपर समाहर्ता, बीसीसीएल कार्मिक निदेशक, ईसीएल निदेशक, जिला खनन पदाधिकारी ,रेल और सभी बीसीसीएल एरिया के जीएम उपस्थित थे।
बीसीसीएल के अधिकारियों ने खनन आयुक्त को बताया कि उनके ग्राहकों में लगातार कमी रही है, बीसीसीएल का ग्राहक देश भर में है जिसमें बड़े ग्राहक हरियाणा, पंजाब, उत्तराखंड, उत्तर प्रदेश और बंगाल के थे जो आज उनसे कोयला कम या नहीं के बराबर खरीद रहे हैं। वह अब बड़े निजी कंपनियों से कोयला खरीद रहे हैं जो विदेशों से कोयला मंगवा रहे हैं। उन्हें उनके ही राज्य में सस्ता कोयला उपलब्ध हो जा रहा है जिसके कारण उनका कोयला नहीं बिक रहा है।
ईसीएल के अधिकारियों ने कहा कि कंपनियां नई टेक्नोलॉजी वाले रैक जिसमें साइड से नहीं बल्कि नीच से कोयला प्लांट में गिरता है उस रैक से कोयला मांगती है। लेकिन हमारे डिविजन के पास उस टेक्नोलॉजी वाले रैक नहीं है। जिसकी वजह से पावर प्लांट कंपनियां निजी कंपनियों से कोयला ले रही है।
परिसदन में माइनिंग कमिश्नर के साथ बैठक में कोल कंपनियों के प्रतिनिधि।
hin_Deva hin_Deva hin_Deva hin_Deva hin_Deva